b'\n_START_ARTICLE_\nPeter Travers\n_START_PARAGRAPH_\nPeter Travers on yhdysvaltalainen elokuvakriitikko, joka on kirjoittanut Peoplelle sek\xc3\xa4 Rolling Stonelle._NEWLINE_Ennen uraansa Rolling Stonessa, Travers toimi elokuvakriitikkona Peoplelle vuosina 1984-1988. H\xc3\xa4net tunnetaan erityisesti maanl\xc3\xa4heisest\xc3\xa4 ja yksinkertaisesta kirjoitustyylist\xc3\xa4. H\xc3\xa4n on mieltynyt erityisesti elokuvaohjaajien Martin Scorsesen, David Lynchin, Quentin Tarantinon, Tim Burtonin, Clint Eastwoodin, Peter Jacksonin, Coenin veljesten sek\xc3\xa4 Ang Leen t\xc3\xb6ihin, perustuen vuosittaisiin top-10 -listauksiin sek\xc3\xa4 arvosteluihin. H\xc3\xa4n on my\xc3\xb6s osoittanut halveksuntaa tiettyj\xc3\xa4 ohjaajia, erityisesti Michael Bayta, kohtaan._NEWLINE_Vuonna 2002 Travers alkoi k\xc3\xa4ytt\xc3\xa4\xc3\xa4 t\xc3\xa4hti\xc3\xa4 arvosteluissaan. T\xc3\xa4ydet nelj\xc3\xa4 t\xc3\xa4hte\xc3\xa4 saaneisiin elokuviin kuuluu muun muassa Kirjeit\xc3\xa4 Iwo Jimalta, Gangs of New York, Babel ja Borat. Vastakohtana Travers on antanut huonoimman arvosanan, nolla t\xc3\xa4hte\xc3\xa4, muun muassa elokuville Bad Boys 2, Jackass: Number Two ja Transformers: Kaatuneiden kosto.'